Wolfgang Plagge

Wolfgang Antoine Marie Plagge (født 1960) er en norsk komponist og pianist. Han begynte å spille piano som fireåring, og debuterte i Universitetets aula i Oslo bare tolv år gammel. Han begynte også tidlig å komponere, og er særlig anerkjent for sine verk for blåseinstrumenter. På tross av en revmatisk lidelse opptrer Plagge ofte som pianist, og har spilt med flere ledende orkestre. Plagge har mottatt flere priser for sitt musikalske virke.

 Biografi 
Plagge har siden han var 8 år vært organist og etter hvert kantor i Asker og Bærum katolske menighet på Stabekk. Han har et betydelig antall musikalske bidrag i den katolske salmeboken Lov Herren.

Plagge ble 31. januar 2007 tildelt den ungarske ordenen Den internasjonale kulturelle ridderorden av St. Stefan som er Ungarns høyeste sivile utmerkelse for sitt arbeide med å fremme ungarsk musikk og kultur i Norden, samt sitt arbeid med Zoltán Kodálys undervisningsteknikk.

Plagges verkliste spenner fra liturgisk musikk til symfoniske verker, og kammermusikk og solistisk klavermusikk utgjør en hoveddel. Han har fattet en særlig interesse for blåseinstrumenter, og har skrevet en rekke betydelige verker for tre- og messingblåsere i kammermusikalske konstellasjoner. Flere av hans komposisjoner er allerede i ferd med å få status som standardverker; således er for eksempel hans 1.hornsonate blitt satt opp som obligatorisk verk ved flere internasjonale blåser-konkurranser. Plagge har også lenge hatt en forkjærlighet for oldtidsmusikken i Nord-Europa, og en lang rekke verker er oppstått som følge av hans forskning på tidlig norsk middelalder.

Plagges musikk oppføres av enkeltmusikere, ensembler og orkestre over hele verden. I 1996 var han ”Årets komponist” i Trondheim Symfoniorkester. Han mottok den amerikanske ASCAP Award i 2001 og vant Vocal Nord’s komponistkonkurranse i 2003.

Hans foreldre innvandret til Norge fra Nederland.

Produksjon
Verkliste (utvalg) 
Musikk for to klaverer, op. 17 1982/88
Horn Sonata I, for horn og klaver “A Litany for the 21st Century”  1988/89
Konsert for horn og orkester, op. 49 1990
Konsert for fiolin og orkester, op. 55 1990–91
Solarljod for sopran og klaver, op. 68 1992/2001
Concerto Grosso I for fagott, klaver og orkester, op. 85 1995/97
Concerto Grosso II for to klaverer, messingkvintett og pauke, op. 87 1996/2001
Liknarbraut (Nådens veg), kantate for blandet kor, op. 102 1999–2000
Sonate for trompet og klaver, op. 103 1999/2000
Blücher, trio for fløyte, fagott og klaver, op. 104 2000
Reflections, 6 stykker for klaver, inspirert av Beethovens Bagateller op. 126 op. 113, 2001
Liber Squentiarum Nidrosiensis, Sekvens fra Nidaros erkebispesete for sang og trompet, op. 114 2001
Violin Sonata IV, for fiolin og klaver, op. 116 2001

Diskografi
Nidaros Domkor, Torbjørn Dyrud, TrondheimSolistene, Vivianne Sydnes, Nidaros (2010)
Stig Nilsson, Solo+ (2008)
Tor Espen Aspaas, Mirror Canon (2008)
Odd Sylvarnes Lund, Lur og Bukkehorn (2007)
Dena Piano Duo, Mozart – Grieg (2007)
Dena Piano Duo, Pianomusts (2006)
Sølvguttene, Missa in Nativitate Domini : Julemesse (2006)
Frøydis Ree Wekre, Ceros (2006)
Wieniawski - Vol. 2 (2005)
Aage Kvalbein,  Ten Norwegian Short Stories (2005)
Julevariasjoner (2005)
Annar Follesø, Helge Kjekshus,  …In Circles (2003)
Ars Nova (2002)
Seasons of Life (2000)
Jorunn Marie Bratlie, Ørnulf Boye Hansen, "Godt Norsk" / Made in Norway (1999)
Ei rose i snøen - Klassiske perler med Pjotr Janowskij & Wolfgang Plagge (1997)
Prokofiev• Shostakovich - Piano Sonatas (1998)
Jon Faukstad, Classic Accordion (1995)
Frøydis Ree Wekre, Corno di Norvegia (1994)
Eva Knardahl, Robert Rønnes, The Norwegian Contemporary Bassoon (1992)
HM Kongens Gardes Musikkorps, Ivar Andresen, Festival Music (1990)

Referanser

 Eksterne lenker 

  Wolfgang Plagges internettsider
  Musikkhusets side om Wolfgang Plagge og hans produksjon
  musikkmerket 2L
  Lindberg Lyd
  Verkliste fra NB noter

Kategori:Norske komponister
Kategori:Norske klassiske pianister
Kategori:Nordmenn av nederlandsk opphav